En tysk bilist mistede kort før klokken 8 herredømmet over sin bil, da han kom kørende mod nord på motorvejen. Bilen røg helt op ad en skrænt ved motorvejen, hvor den lagde sig på siden. Helt mirakuløst kom ingen af de to personer i bilen til skade. Trafikken på motorvejen var en overgang påvirket af uheldet, idet flere bilister standsede for at ville hjælpe. Det betød trafikalt kaos, og mange måtte slække på speederen og sænke farten betydeligt ved uhelds-området ved Lille Vildmosen og Brønderslev.

Referat:
Solouheld tirsdag morgen på Hirtshals-motorvejen i nordgående retning.